
SAVJETOVANJE S JAVNOŠĆU
O NACRTU PRAVILA ZAŠTITE OSOBNIH PODATAKA I PRIVATNOSTI HRVATSKOG CRVENOG KRIŽA DRUŠTVA CRVENOG KRIŽA OSJEČKO-BARANJSKE ŽUPANIJE
JAVNI POZIV ZAINTERESIRANOJ JAVNOSTI
Hrvatski Crveni križ Društvo Crvenog križa Osječko-baranjske županije objavljuje savjetovanje s javnošću o Nacrtu Pravila zaštite osobnih podataka i privatnosti Hrvatskog Crvenog križa Društva Crvenog križa Osječko-baranjske županije. 
Pozivaju se članovi, volonteri, korisnici, gospodarski subjekti, predstavnici javnopravnih tijela, organizacije civilnog društva i druga zainteresirana javnost da dostave svoje prijedloge, primjedbe i mišljenja na objavljeni Nacrt Pravila.
1. PREDMET SAVJETOVANJA
Predmet savjetovanja je Nacrt Pravila zaštite osobnih podataka i privatnosti Hrvatskog Crvenog križa Društva Crvenog križa Osječko-baranjske županije kojim se osigurava odgovarajuća razina zaštite osobnih podataka i privatnosti svih sudionika u poslovnim i programskim procesima HCK DCK Osječko-baranjske županije: zaposlenika, članova Skupštine i tijela upravljanja, volontera, članova, korisnika usluga, sudionika projekata, polaznika edukacija i ostalih osoba.
Pravila objašnjavaju sve relevantne informacije vezane uz prikupljanje, obradu i korištenje osobnih podataka, kao i osnovna načela zaštite privatnosti u skladu s GDPR-om i nacionalnim propisima.
Cilj  Pravila je pružiti zaposlenicima, volonterima i drugim suradnicima jasne smjernice, stjecanje potrebnih znanja te razumijevanje njihovih obveza u području zaštite osobnih podataka i privatnosti.
HCK DCK Osječko-baranjske županije se obvezuje poštivati najviši stupanj zaštite podataka, usklađen s europskom pravnom stečevinom i propisima Republike Hrvatske te načelom odgovornosti voditelja obrade sukladno vrsti i opsegu prikupljanja, obrade i čuvanja osobnih podataka.

2. PRAVNA OSNOVA
Pravna osnova za donošenje Pravila sadržana je u Uredbi (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka) (dalje u tekstu: Uredba), Zakonu o provedbi Opće uredbe o zaštiti podataka (Narodne novine, br. 42/2018.), a radi kvalitetnijeg i sigurnijeg prikupljanja, obrade i čuvanja osobnih podataka sukladno Uredbi te u članku 52. Statuta Hrvatskog Crvenog križa Društva Crvenog križa Osječko-baranjske županije. 
Savjetovanje s javnošću provodi se u skladu s propisima kojima se uređuje pravo na pristup informacijama, prema kojima se nacrt općeg akta objavljuje uz obrazloženje razloga donošenja i ciljeva koji se žele postići, a savjetovanje se u pravilu provodi u trajanju od 30 dana.
3. RAZLOZI DONOŠENJA PRAVILA
Donošenje Pravila potrebno je jer omogućuje jasno definiranje načina prikupljanja, obrade, pohrane i zaštite osobnih podataka članova, zaposlenika, volontera i drugih osoba s kojima udruga posluje. GDPR od voditelja obrade zahtijeva primjenu odgovarajućih organizacijskih i tehničkih mjera te sposobnost dokazivanja usklađenosti s propisima (načelo odgovornosti), a interna pravila upravo su jedan od načina ispunjavanja te obveze. Navedena pravila doprinijet će pravnoj sigurnosti, transparentnosti rada udruge i smanjenju rizika od povreda osobnih podataka.
4. CILJEVI KOJI SE ŽELE POSTIĆI
Donošenjem Pravila žele se postići sljedeći ciljevi:
pružiti zaposlenicima, volonterima i drugim suradnicima jasne smjernice, stjecanje potrebnih         
znanja te razumijevanje njihovih obveza u području zaštite osobnih podataka i privatnosti.
5. TRAJANJE SAVJETOVANJA
Savjetovanje s javnošću provodi se u trajanju od 30 dana.
Savjetovanje je otvoreno od 13. srpnja 2026. godine do 12. kolovoza 2026. godine.
Prijedlozi, primjedbe i mišljenja zaprimljeni nakon isteka roka za savjetovanje neće se uzimati u razmatranje, osim ako HCK DCK Osječko-baranjske županije drukčije odluči zbog osobito opravdanih razloga.
6. MJESTO OBJAVE I DOKUMENTACIJA
Nacrt Pravila i ovaj dokument objavljuju se na službenim internetskim stranicama Hrvatskog Crvenog križa Društva Crvenog križa Osječko-baranjske županije u dijelu namijenjenom javnoj nabavi.
Uz objavu savjetovanja objavljuju se:
– Nacrt Pravila zaštite osobnih podataka i privatnosti Hrvatskog Crvenog križa Društva Crvenog križa Osječko-baranjske županije; 
– Obrazloženje razloga donošenja Pravila i ciljeva koji se žele postići;
– Obrazac za dostavu prijedloga, primjedbi i mišljenja zainteresirane javnosti, ako se objavljuje kao zaseban dokument.
7. NAČIN DOSTAVE PRIJEDLOGA, PRIMJEDBI I MIŠLJENJA
Prijedlozi, primjedbe i mišljenja dostavljaju se na obrascu za sudjelovanje u savjetovanju ili u drugom pisanom obliku iz kojeg su jasno vidljivi podnositelj, dio Nacrta Pravila na koji se primjedba odnosi, prijedlog izmjene i obrazloženje prijedloga.
Prijedlozi, primjedbe i mišljenja dostavljaju se elektroničkom poštom na adresu: dckobz@dckobz.hr. 
U predmetu elektroničke poruke potrebno je navesti: „Savjetovanje - Nacrt Pravila zaštite osobnih podataka i privatnosti Hrvatskog Crvenog križa Društva Crvenog križa Osječko-baranjske županije“.
8. ZAVRŠNO IZVJEŠĆE O PROVEDENOM SAVJETOVANJU
Po isteku roka za savjetovanje Naručitelj će razmotriti zaprimljene prijedloge, primjedbe i mišljenja te izraditi Izvješće o provedenom savjetovanju s javnošću.
Izvješće će sadržavati pregled zaprimljenih prijedloga, primjedbi i mišljenja te očitovanja HCK DCK Osječko-baranjske županije o njihovu prihvaćanju, djelomičnom prihvaćanju ili neprihvaćanju, uz obrazloženje razloga za neprihvaćanje odnosno djelomično prihvaćanje.
Izvješće o provedenom savjetovanju objavit će se na službenim internetskim stranicama Hrvatskog Crvenog križa Društva Crvenog križa Osječko-baranjske županije.
9. OKVIRNI PODACI ZA OBJAVU
	Naziv savjetovanja
	Savjetovanje s javnošću o Nacrtu Pravila zaštite osobnih podataka i privatnosti Hrvatskog Crvenog križa Društva Crvenog križa Osječko-baranjske županije.

	Nositelj savjetovanja
	Hrvatski Crveni križ Društvo Crvenog križa Osječko-baranjske županije

	Pravna osnova
	
i članak 52. Statuta HCK DCK Osječko-baranjske županije 

	Početak savjetovanja
	13. srpnja 2026.

	Završetak savjetovanja
	12. kolovoza 2026.

	Način dostave očitovanja
	Elektroničkom poštom na adresu: dckobz@dckobz.hr 

	Kontakt osoba / služba
	Goran Latković 

	Prilozi objavi
	Nacrt Pravila; Obrazac za dostavu prijedloga, primjedbi i mišljenja



     U Osijeku, 13. srpnja 2026. godine

RAVNATELJ:
 Goran Latković, mag. oec.

